stanford-oval/wikipedia huggingface dataset:
Seeprakala
Vesiolot ja ravinto

Seeprakalan tarvitsema veden lämpötila on 18–24 celsiusastetta. Se ei ole niin herkkä huonolle vedenlaadulle tai pH-vaihteluille, kuin monet muut lajit. Seeprakala on kaikkiruokainen ja viihtyy esimerkiksi miljoonakalojen kanssa.
Sofia Mestari

Sofia Mestari (s. 1980) on ranskalainen laulaja. Hän on marokkolaista syntyperää, mutta muutti perheensä kanssa kymmenvuotiaana Pariisiin. Vuonna 2000 Mestari edusti Ranskaa Eurovision laulukilpailussa Tukholmassa kappaleella ”On aura le ciel”, joka sijoittui 23. sijalle saaden 5 pistettä.
Mestari on sanonut Tracy Chapmanin, Stingin ja Aretha Franklinin olevan hänen idoleitaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Sofia Määttä

Sofia Määttä (s. 20. syyskuuta 2004) on suomalainen jalkapalloilija, pelipaikaltaan hyökkääjä tai keskikenttäpelaaja. Hän on edustanut Kansallisessa liigassa Tampereen Ilvestä kaudesta 2020 alkaen. Hän pelasi loka-marraskuussa 2020 kolme liigaottelua ja teki maalin toisessa ottelussaan PK-35 Vantaata ja kolmannessa ottelussaan helsinkiläistä Pallokerho-35:tä vastaan. Määttä pelasi kaudella 2020 myös Ykköstä raumalaisessa kasvattajaseurassaan Pallo-Iiroissa ja teki yhdeksässä ottelussaan yhdeksän maalia. Kaudella 2021 hän pelasi 19 liigaottelua ja teki niissä neljä maalia.
Määttä on pelannut Suomen nuorisomaajoukkueissa. Alle 17-vuotiaiden EM-karsintaturnauksessa lokakuussa 2019 hän teki yhden maalin Suomen voittaessa Viron 5–1. Lokakuussa 2021 hän teki maalin Turkkia vastaan Suomen alle 19-vuotiaiden voittaessa EM-karsintaottelun maalein 5–0. Suomen Palloliitto palkitsi Määtän kaudelta 2020 vuoden tyttöpelaajana.
Shawn Michaels & Kevin Nash

Shawn Michaels & Kevin Nash tai Two Dudes with Attitude oli tag team showpainipromootiossa, World Wrestling Federationissa. Tiimi tunnetaan myös heidän lempinimillään Heartbreak Kid (Michaels) ja Big Daddy Cool (Nash). Duo oli toinen, jotka ovat hallinneet kolmea eri WWF'n mestaruutta samanaikaisesti.
Historia > 1993-1994

Tiimi muodostui vuonna 1993 heeleinä, kun Shawn Michaels hävisi Intercontinental mestaruuden hänen entiselle tag team partnerille, Marty Jannettylle 17. toukokuuta, 1993 RAW'ssa. Shawn voitti mestaruuden takaisin 6. kesäkuuta, 1993 house show’ssa hänen henkivartijansa, Dieselin avustuksella. Diesel auttoi Michaelsia puolustamaan onnistuneesti mestaruutta 4 kuukautta, kunnes Jack Tunney hyllytti mestaruuden, koska Michaels ei ollut puolustanut sitä tarvittavien aikojen välillä. Myös Shawn poistui WWF'stä vähäksi ajaksi, koska hänet oli oikeassa elämässä hyllytetty positiivisesta steroidikokeesta.
Shawnin poissaolon aikana Razor Ramon oli voittanut Intercontinental mestaruuden. Kun HBK palasi WWF:ään, hän varasti Ramonin mestaruusvyön, koska tunsi, että mestaruus kuuluisi hänelle, koska hän ei koskaan hävinnyt sitä mestaruusottelussa. Tämän vuoksi Ramonille kehitettiin uusi mestaruusvyö. Feudi kulminoitui Ladder ottelussa, WrestleMania X:ssä, minkä voittajasta tulisi yhdistetty Intercontinental mestari. Dieselin avusta huolimatta, Michaels hävisi ottelun ja Ramon ansaitsi molempien mestaruusvyöt. Shawnin epäonnistuttua voittamaan mestaruutta, Diesel alkoi havitella sitä. 13. huhtikuuta Superstarsissa, Diesel voitti HBK:n avulla Intercontinental mestaruuden. Shawnin loukkaantumisen ajan, hän piti Heartbreak Hotel -nimistä talk show’ta.
28. elokuuta house show’ssa, HBK & Diesel voittivat WWF Tag Team mestaruudet The Headshrinkerseiltä, mikä teki Dieselistä tupla mestarin. Seuraavana iltana, SummerSlamissa, Diesel hävisi Intercontinental mestaruuden Razor Ramonille, kun Shawn iski Dieselille Sweet Chin Musicin. Survivor Seriesissä, duo joutuivat hyllyttämään WWF Tag Team mestaruudet, koska he eivät voineet enää työskennellä tiiminä. Kolme päivää myöhemmin, 26. marraskuuta house show’ssa, Diesel voitti Bob Backlundilta WWF mestaruuden.
Historia > 1995

Shawn voitti vuoden 1995 Royal Rumblen ja hankki uudeksi henkivartijakseen Sycho Sidin. WrestleMania XI:ssä, Shawn kohtasi Dieselin WWF mestaruusottelussa, minkä voitti Diesel. Seuraavassa RAW'ssa, Sid hyökkäsi Shawnin kimppuun, kun Shawn oli kertonut, ettei tarvitsisi hänen apuaan.
23. heinäkuuta, 1995 In Your House 2: The Lumberjacks -tapahtumassa, Shawn voitti uransa kolmannen Intercontinental mestaruuden Jeff Jarrettilta. Pian tiimi kasaantui ja he alkoivat kutsua itseään Two Dudes with Attitudeksi. In Your House 3: Triple Header PPV tapahtumassa, Michaels ja Diesel kohtasivat Tag Team mestarit, Owen Hartin ja Yokozunan Triple Crown ottelussa. Säännöt olivat; jos HBK tai Diesel voittavat Owenin tai Yokozunan, he voittaisivat Tag Team mestaruudet, mutta jos Owen tai Yokozuna voittavat HBK:n, voittaja ansaitsee Intercontinental mestaruuden, mutta jos he voittavat Dieselin, voittaja ansaitsee WWF mestaruuden. Kuitenkin, The British Bulldog korvasi Owenin ottelussa, koska ei ollut saapunut areenalle. Matsin aikana, Owen kuitenkin ilmestyi ja hänet myös selätti Two Dudes with Attitude. Diesel ja HBK pitelivät WWF Tag Team mestaruutta päivän, kunnes joutuivat niistä luovuttamaan ne Owenille ja Yokozunalle, koska Owen ei ollut virallisesti ottelussa mukana IYH -tapahtumassa.
Historia > Hajoaminen

Tiimi hajosi, kun Diesel hävisi Survivor Seriesissä WWF mestaruuden Bret Hartille ja Shawn voitti vuoden 1996 Royal Rumblen eliminoimalla viimeisenä Dieselin. Shawnin voitettua WWF mestaruus Bret Hartilta 60 minuutin Iron Man ottelussa WrestleManiassa, Shawn kohtasi Dieselin In Your House 7: Good Friends, Better Enemiesissä No Disqualification ottelussa, mikä käytiin WWF mestaruudesta. Shawn voitti matsin iskettyään Sweet Chin Musicin.
He kohtasivat vielä kerran Steel Cage ottelussa. HBK voitti matsin, koska tämä oli Dieselin viimeinen matsi WWF:ssä. Matsin jälkeen, Shawn, Diesel/Kevin Nash, Razor Ramon/Scott Hall ja Hunter Hearst Helmsley halasivat ja jättivät jäähyväiset toisilleen, koska Nash ja Hall olivat siirtymässä kilpailevaan yhtiöön, World Championship Wrestlingiin. Tämä tapaus tunnetaan nimellä "Curtain Call: The Madison Square Garden Incident".
Historia > Jälleennäkeminen

3. kesäkuuta, 2002, RAW'ssa, Kevin Nash nimesi nWo:n uudeksi jäseneksi Shawn Michaelsin, mikä oli ensimmäinen kerta kuuteen vuoteen, kun he olivat olleet samassa kehässä samanaikaisesti. 10. kesäkuuta, RAW'ssa, HBK selitti ystävälleen Nashille, että he ovat aina olleet parhaat ystävät ja siksi hän palasi WWE:hen ja liittyi nWo:hon. Hän sitten kirjaimellisesti potkaisi Booker T:n ulos nWo:sta, koska hän yritti varastaa kaiken kunnian itselleen. Kukkauden myöhemmin, Nash loukkaantui, minkä vuoksi nWo hajosi.
Kun Nash teki paluunsa, hän ja Shawn aloittivat kiistan Evolutionin (Triple H, Ric Flair ja Randy Orton) kanssa, minkä aikana Nash yritti saada Triple H:n World Heavyweight mestaruutta. Vuoden 2003 Backlashissa, Nash, HBK ja Booker T kohtasivat Triple H:n, Ric Flairin ja Chris Jerichon, minkä voittivat HHH, Flair ja Jericho, HHH:n lyötyä Nashia moukarilla ja selätettyä hänet. Judgment Dayssä, Nash oli voittamassa World tittelin, mutta Triple H tuli diskatuksi, kun hän löi tuomaria moukarilla. Tämän vuoksi suuttunut Nash iski Jacknife Powerbombin Triple H:lle selostuspöydän läpi. Bad Bloodissa, HHH ja Nash kohtasivat Hell in a Cell-ottelussa, mikä käytiin World Heavyweight mestaruudesta, ja missä Mick Foley toimi tuomarina. Matsin voitti Triple H. SummerSlamissa, molemmat Nash ja Shawn osallistuivat Elimination Chamber matsiin, missä Nash tuli eliminoiduksi ensimmäisenä Shawnin potkaistua hänelle Sweet Chin Musicin ja Chris jerichon selättäen hänet. Shawnin eliminoi ottelussa kolmantena Bill Goldberg. Pian tämän jälkeen, Nash lähti WWE:stä.
Mestaruudet ja saavutukset

World Wrestling Entertainment
WWF Championship (kerran) - Diesel
WWF Intercontinental Championship (2 kertaa) - Diesel (1) ja Michaels (1)
WWF Tag Team Championship (2 kertaa) - Michaels ja Diesel
Shtreimel

Shtreimel
Jerusalemilainen juutalainen, jolla on päässään shtreimel.
Shtreimelia käyttävä hasidijuutalainen
Shtreimel (jidd. ‏שטרײַמל‎) on joidenkin juutalaisten miesten käyttämä turkishattu. Se on erityisesti osa hasidijuutalaisten kulttuuria ja pääosin heidän käyttämänsä. Shtreimelia käytetään yleensä vain avioliiton jälkeenselvennä, paitsi joissakin Jerusalemin juutalaisyhteisöissä, joissa pojat käyttävät sitä bar mitsvan jälkeen.
Shtreimelin muita, toisistaan hieman mitoiltaan ja väreiltään eroavia versioita ovat kolpik ja spodik.
Alkuperä

Shtreimelin alkuperästä ei ole varmuutta, mutta Euroopassa asuneiden juutalaisten on ajateltu omaksuneen sen käytön itäeurooppalaisilta, yleisen näkemyksen mukaan aatelisilta; shtreimel on rakenteeltaan verrattavissa turkishattuihin, joita aateliset tai henkilöt, jotka eivät olleet juutalaiseen uskoon kuuluvia, käyttivät historian saatossa Euroopassa, Skandinaviassa ja Venäjällä.  Puolalaisen Jewish Historical Instituten mukaan shtreimel voisi olla peräisin 1600-luvulta, jolloin Puola-Liettuan aateliset pitivät itämaisia pukuja muodikkaina. Encyclopædia Britannican mukaan shtreimel on peräisin tataareilta. Joidenkin tarinoiden mukaan alkuperäinen syy shtreimelin käytön omaksumiseen oli Puolan määräys, jonka mukaan juutalaisten piti pukeutua eläimenhännästä tehtyyn päähineeseen, minkä oli tarkoitus olla julkinen nöyryytys.
Käyttö

Juutalaiset miehet peittävät päänsä juutalaisen lain mukaan. Shtreimelin alle puetaan aina kipa. Shtreimelin kaltaisia päähineitä käytetään erityistilaisuuksissa, kuten sapattina tai synagogassa. Shtreimel kuuluu myös rabbien asusteisiin. Ortodoksijuutalaismiehet voivat olla erittäin konservatiivisia päähineiden suhteen ja jotkut perinteiset juutalaiset pukeutuvat yhä myös erityyppisiin lierihattuhin.
Valmistus

Shtreimel on tyypillisesti räätälöity käyttäjän mukaan. Shtreimel on aitoa turkista ja päähine valmistetaan tavallisesti soopelin, kivinäädän tai harmaaketun häntien kärjistä. Shtreimel on melkeinpä aina hinnaltaan kallein hasidijuutalaisen vaatetuksen osa. Israelissa on yleisempää käyttää synteettisesti valmistettua shtreimel-päähinettä. Shtreimelin ostaa tavallisesti morsiamen isä, joka antaa päähineen sulhaselle käytettäväksi. Nykyisin Amerikassa on tapana ostaa kaksi shtreimel-päähinettä, joista toinen on halvempi versio, jota kutsutaan nimellä regen (suom. sade) shtreimel. Tätä päähinettä käytetään, kun ei haluta kalliimman version vaurioituvan. Israelissa useimpien hasidijuutalaisyhteisön jäsenten taloudellisista olosuhteista johtuen, suurin osa shtreimelin käyttäjistä omistaa vain yhden shtreimelin. On tarkoin varjeltu salaisuus, missä shtreimelin valmistajat kauppaavat tuotettaan.
Shtreimelin käyttötilaisuudet

Shtreimelia käytetään vain yhdessä muiden vaatteiden kanssa, jotka ovat "sapattivaatteita". Sitä ei koskaan käytetä arkivaatteiden kanssa.
Vaikka shtreimelin käyttötilanteita ei ole virallisesti säännelty, sitä käytetään yleensä seuraavissa tilanteissa:
Sapatti
Juutalaisten juhlapäivät, mukaan lukien Roš hašana, Jom kippur, Sukkot, Simhat Tora, Shemini atzeret, Purim, Shushan Purim, Pesah, Šavuot
omat tai perheenjäsenten häät
omien tai perheenjäsenten häitä seuranneiden seitsemän päivän aikana
Brit mila, jos kyse on omasta perheenjäsenestä
Bar mitsva, jos kyse on omasta pojasta
Aiheesta muualla

Kuvia tai muita tiedostoja aiheesta Shtreimel Wikimedia Commonsissa
Arnon, Dan: A Hat for all Season.  Tel Aviv: Am Oved, 1995.
Philippi, Dieter: Sammlung Philippi - Kopfbedeckungen in Glaube, Religion und Spiritualität.  St. Benno Verlag, Leipzig, 2009.
Shirin Ebadi

| Shirin Ebadi |
| --- | --- |

Henkilötiedot
Syntynyt: 21. kesäkuuta 1947 (ikä 77) Hamadan, Iran
Kansalaisuus:  iranilainen
Ammatti:  juristi
Muut tiedot
Tunnustukset:   Nobelin rauhanpalkinto (2003)
 Nimikirjoitus
Shirin Ebadi (s. 21. kesäkuuta 1947) on iranilainen juristi ja ihmisoikeusaktivisti. Hän sai Nobelin rauhanpalkinnon vuonna 2003 ensimmäisenä iranilaisena ja ensimmäisenä musliminaisena.
Ebadi suoritti oikeustieteen tutkinnon Teheranin yliopistossa. Vuosina 1975–1979 hän työskenteli Teheranin tuomioistuimessa ja sai tuomarin viran. Vuoden 1979 islamilaisen vallankumouksen yhteydessä hän menetti paikkansa.
Ebadin valintaa palkinnonsaajaksi on pidetty osittain poliittisena kommenttina. Palkinnon myöntämistilaisuudessa Ebadi torjui ulkomaisen avun tarpeen sanomalla muun muassa taistelun ihmisoikeuksien puolesta Iranissa käytävän iranilaisin voimin.
Ebadin aviomiestä on kidutettu Iranissa ja hänelle on langetettu suuria veroja valtion taholta. Marraskuussa 2009 Iranin valtio takavarikoi Ebadin tallelokeron, muun muassa hänen Nobel-palkintomitalinsa. Hän on ensimmäinen Nobel-palkittu, jonka palkinnon valtio on takavarikoinut. Ebadi asuu Lontoossa, koska hänestä on pidätysmääräys Iranissa.
Ebadi on toistuvasti arvostellut Nokia Siemens Networksin aikaisempaa toimintaa Iranissa, kun se toimitti Iranin valtiolle laitteita, joilla voidaan selvittää matkapuhelinten käyttöä.
Aiheesta muualla

Rauhanpalkinnon lehdistötiedote.
Biography The Nobel Foundation.
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Spiridonov

Spiridonov (Спиридо́нов) tai Spiridonova on seuraavien henkilöiden sukunimi:
Aleksei Spiridonov, neuvostoliittolainen moukarinheittäjä
Marija Spiridonova, venäläinen sosialistivallankumouksellinen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spiridonow”, voi hakea sivunnimihaulla, laajalla sivunnimihaulla tai tekstihaulla.
Silent Night, Deadly Night 3: Better Watch Out!

| Silent Night, Deadly Night 3: Better Watch Out! |
| --- | --- |

Ohjaaja:  Monte Hellman
Käsikirjoittaja:  Carlos Laszlo
Tarina:   Carlos Laszlo  Monte Hellman  Arthur Gorson 
Tuottaja:  Arthur H. Gorson
Säveltäjä:  Steven Soles
Kuvaaja:  Jose Maria Civit
Leikkaaja:  Ed Rothkowitz
Valmistustiedot
Valmistusmaa:  Yhdysvallat
Tuotantoyhtiö:  Quiet Films, Inc.
Levittäjä:  International Video Entertainment
Ensi-ilta:  9. marraskuuta 1989 (Yhdysvallat)
Kesto:  91 minuuttia
Alkuperäiskieli:  englanti
Edeltäjä:  Silent Night, Deadly Night 2
Seuraaja:  Silent Night, Deadly Night 4: Initiation
Aiheesta muualla
IMDb 
AllMovie
Jouluyö murhayö osa 3: Parasta Varoa! on vuonna 1989 ensi-iltansa saanut yhdysvaltalainen kauhuelokuva. Se sai paljon negatiivisia arvosteluja, minkä takia se julkaistiin suoraan videolle. Se sai myöhemmin kaksi jatko-osaa, jotka eivät liity mitenkään kolmeen ensimmäiseen elokuvaan, Silent Night, Deadly Night 4: Initiation ja Silent Night, Deadly Night 5: The Toy Maker.
Juoni

Toisen elokuvan tapahtumien jälkeen, Ricky Caldwell (Bill Moseley) on nyt kooma-potilaana sairaalassa. Tri. Newbury (Richard Beymer) käyttää sokeana olevaa Laura Andersonia (Samantha Scully) yhteytenä Rickyyn. Myöhemmin kun testi epäonnistuu, Lauran isoveli Chris (Eric Da Re) hakee hänet sairaalasta ja he päättävät käydä heidän isoäitinsä luona. Sairaalassa hiippailee humalassa oleva joulupukiksi pukeutunut mies, joka myöhemmin vahingossa herättää Rickyn koomastaan, joka surmaa tämän ja myös erään sairaanhoitajan. Ricky on saanut yhteyden Lauraan ja alkaa seuraamaan tätä pitkän matkan halki hänen luokseen, aikomuksenaan tappaa tämä. Ricky joutuu myös tappaa matkallaan monia muita ihmisiä.
Näyttelijöitä

| 0 | 1 | 2 |
| --- | --- | --- |
|  Samantha Scully  | … |  Laura   |
|  Bill Moseley  | … |  Ricky   |
|  Richard C. Adams  | … |  pukki   |
|  Richard Beymer  | … |  tohtori Newbury   |
|  Melissa Hellman  | … |  Newburyn avustaja   |
|  Isabel Cooley  | … |  vastaanottovirkailija   |
|  Leonard Mann  | … |  psykiatri   |
|  Eric DaRe  | … |  Chris   |
|  Laura Harring  | … |  Jerri   |
Vastaanotto

Elokuvaa pidetään yhtenä tylsimmistä elokuvista ikinä.kenen mukaan? Arvostelijoiden mukaan elokuvassa tulee liian pitkiä kohtauksia ja myöskin huonoa näyttelyä.
Silent Service

| Silent Service |
| --- | --- |
Kehittäjä:  MicroProse
Julkaisija:  MicroProse
Jakelija:  Steam ja Humble Store
Suunnittelija:  Sid Meier
Julkaistu:  1985
Lajityyppi:  sukellusvenesimulaattori (en)
Pelimuoto:  yksinpeli
Alusta:  Amiga, Amstrad CPC, Apple II, Apple IIgs, Atari 8-bit, Atari ST, Commodore 64, DOS, NES, NEC PC-9801, Thomson MO, Thomson TO, ZX Spectrum
Jakelumuoto:  C-kasetti ja digitaalinen jakelu
Lisää peliartikkeleitaVideopelien teemasivulla
Silent Service: The Submarine Simulation (lyhyesti Silent Service) on MicroProsen kehittämä ja julkaisema sukellusvene-aiheinen simulaatiopeli. Peli on julkaistu vuonna 1985 Apple II:lle ja useille muille alustoille.
Pelille on julkaistu seuraaja Silent Service II.
Vastaanotto

Pelin Commodore 64 -versio sai arvosanaksi 88 % Zzap!64 -lehden arvostelussa.
Mikrobitin Jukka Tapanimäki antoi pelin NES-versiolle 69 pistettä sadasta.
Palkinnot

Peli on saanut Game Manufacturers Associationin palkinnon parhaana seikkailupelinä (engl. Best Adventure Game for Home Computer of 1985).
Aiheesta muualla

Silent Service MobyGamesissa (englanniksi)
Silent Service Hall of Light -sivustolla (englanniksi)
Silent Service SpectrumComputing.co.uk -sivustolla (englanniksi)
Shauna Reynolds

Shauna Reynolds, taiteilijanimeltään Sean Yseult, esiintymässä vuonna 2010.
Shauna Reynolds, taiteilijanimeltään Sean Yseult, (s. 6. kesäkuuta 1966 Pohjois-Carolina) on yhdysvaltalainen muusikko. Hän oli Robert Cummingsin (taiteilijanimeltään Rob Zombie) kanssa White Zombie -yhtyeen perustajajäseniä. Hän toimi yhtyeen basistina sen lakkauttamiseen, vuoteen 1998 asti. Vuonna 2006 hän soitti bassoa The Cramps -yhtyeessä.
Reynolsin isä oli tunnettu Ernest Hemingwayn elämäkerran kirjoittaja. Shauna Reynolds asuu New Orleansissa Louisianan osavaltiossa ja on naimisissa Chris Lee -nimisen muusikon kanssa.
Joulukuussa 2010 Reynolds julkaisi taiteilijanimellään Sean Yseult muistelmateoksen I'm In the Band: Backstage Notes from the Chick in White Zombie.
Nuoruus

Reynolds opiskeli balettia ja klassista pianonsoittoa. Hänen jalkansa kuitenkin murtui lukioikäisenä, joten hän joutui olemaan pitkään toipilaana voimatta harjoitella tanssia. Toipumisaikana hän innostui kuvataiteista ja edistyi niissä niin, että sai stipendin Parsoniin.
Taide- ja muotoiluopiskelut

Reynolds on opiskellut graafista muotoilua Pohjois-Carolinan taideyliopistossa (engl. The University of North Carolina School of the Arts), joka on yksi Pohjois-Carolinan yliopiston kampuksista, sekä muotoilua Parsonin uudessa taideyliopistossa (engl. Parsons the New School of Design). Valmistuttuaan yliopistosta BFA:ksi (the Bachelor of Fine Arts), joka vastaa kuvataiteen kandidaattia, Reynolds perusti yhdessä Rob Zombien kanssa White Zombie -yhtyeen.
Diskografia > Albumit

White Zombien kanssa
Soul-Crusher (1987)
Make Them Die Slowly (1989)
La Sexorcisto: Devil Music Volume One (1992)
Astro-Creep 2000 (1995)
Star & Daggerin kanssa
Tomorrowland Blues (2013)
↑  Former WHITE ZOMBIE Bassist To Tour With THE CRAMPS  2.10.2006. Blabbermouth. Viitattu 2.7.2024.
Siltanosturi

Ulkona sijaitseva siltanosturi betonielementtejä valmistavan Rajavillen tehtaalla Oulun Alppilassa heinäkuussa 2008. Kuvassa toinen nosturia kannattava kisko, punainen, kaksipalkkinen silta, siltaan kiinnitetty ohjaamo, kaksi vaunua ja niissä toimivat elementtien siirtämiseen tarkoitetut nostimet.
Siltanosturi Outokummun ferrokromitehtaalla Torniossa. Ainakin kahdella koukulla/nostimella varustetun kaksipalkkisen nosturin nostokyky on ilmeisesti 80 tonnia.
Siltanosturi on nosturityyppi, jota käytetään yleisesti erilaisissa teollisuuslaitoksissa. Siltanosturi koostuu karkeasti ottaen kahden kiskon varassa kulkevasta sillasta, siltaan kiinnitetystä ja sitä pitkin liikkuvasta vaunusta (päätykannattaja) sekä vaunuun asennetusta, esimerkiksi perinteisellä koukulla varustetusta nostimesta. Tällainen nosturi toimii usein tehdashallissa, jolloin sen kiskot on kiinnitetty hallin seiniin, mutta se voi sijaita myös ulkona, jolloin se toimii jonkinlaisen erillisen rakennelman varassa.
Yllä kuvattujen kaksikiskoisten siltanostureiden lisäksi saatavilla on yksikiskoisia siltanostureita. Sooloradallisissa siltanostureissa silta ja siltaan kiinnitetty vaunu liikkuvat yhden kiskon varassa.
Siltanostureita ohjataan tyypillisesti alhaalta käsin radiolla tai suurempien nosturien osalta myös nosturin siltaan kiinnitetystä erityisestä ohjaamosta. Nosturit voivat olla myös pitkälle automaattiohjattuja. Tällöin ne toimivat usein osana laajempaa automatisoitua materiaalinsiirtoketjua, johon kuuluu myös esimerkiksi vihivaunuja.
Siltanosturien tyypillinen nostokapasiteetti vaihtelee 1000 ja 100 000 kg:n välillä. Suurimmat siltanosturit voivat nostaa jopa 500 000 kg:n verran, mutta tyypillisimpiä tällaiset nostokapasiteetit ovat telakoilla, joissa nosturit ovat siltanosturien sijaan pukkinostureita.
Modernit siltanosturit voivat sisältää useita erilaisia lisäominaisuuksia, kuten usean sillan ohjaaminen samalla ohjaimella, useamman nostimen käyttö samassa sillassa, automaattinen paikoitus sekä nostoanalytiikkaa, joka kerää tietoa nostetuista kapasiteeteista.
Siltanostureissa käytetään tyypillisesti köysinostinta, joka nostaa kohteen teräsvaijereiden avulla. Pienemmissä nostokapasiteeteissa käytetään myös ketjusähkönostinta.
Nostovälineinä käytetään perinteisen nostokoukun lisäksi tarvittaessa muun muassa erilaisia pihtejä tai saksia sekä esimerkiksi magneettisia nostimia. Antimagneettisista materiaaleista valmistettuja levymäisiä kappaleita nostetaan imukupeilla.
Aiheesta muualla

Kuvia tai muita tiedostoja aiheesta Siltanosturi Wikimedia Commonsissa